- Mnoho z nás už začalo s príchodom jari rozmŕzať a naberať optimistickú náladu, že to leto predsalen nie je až tak ďaleko. Tak ako sa nám pri 15-tich stupňoch v auguste zdá, že znova mrzne, v máji nadobúdame pocit, že nám k prežitiu stačí tielko, okuliare a drink.
Ruka v ruke s teplým počasím začíname prechádzať friend list na Facebooku a rozmýšľať, kto by tak vedel vybaviť lístky na festivaly za bezkonkurenčnú cenu. Ak sa na to pozrieme realisticky, do začiatku Grapu alebo Pohody ešte pretečie veľa vody v Dunaji.
Bola by však škoda, pseudo letnú náladu nevyužiť a ostať doma, keď už začiatkom mája prichádza do Bratislavy festivalový duch. Od 5. do 7. mája sa bude na bratislavskom Tyršovom nábreží konať už 10. ročník legendárneho Majálesu.
foto:Dasa Simekova/facebook.com/bratislavskymajales
Jednou z najpríjemnejších vecí na tomto podujatí je cena vstupného. Tá sa totiž tradične drží na nule. Prísť a odísť tak môžeš, kedy sa ti len zachce. Do sýtosti sa môžeš zabaviť na slovenských kapelách, ktoré odohrajú koncerty pod holým nebom. Kompletný line-up nájdeš tu.
Ak však nie si typ, ktorý by si užíval difúzny pohyb v rámci davu pred pódiom, na Majálese si môžeš užiť aj pohodu a ničnerobenie v chill out zóne s výhľadom na Staré Mesto. Medzi tie najobľúbenejšie oázy pohody patrí aj Kingswood Záhrada, v ktorej je už tradične všetko potrebné pre maximálny relax.
foto:Dasa Simekova/facebook.com/bratislavskymajales
Po práci ti určite dobre padne, keď si z pohodlia lehátka so ciderom v ruke užiješ kapely ako je Billy Barman, PARA, Hex, Medial Banana a mnohých ďalších.
foto:Kingswood
Cider predstavuje zlatú strednú cestu v oblasti nápojov. Je menej horký ako pivo, menej sladký ako limonády a menej perlivý ako sýtené vody. Neobsahuje ani žiadne konzervanty, umelé sladidlá a arómy. Na chuť mu prídeš, aj v prípade, že si celiatik. Je totiž bez lepku.
foto:Dasa Simekova/facebook.com/bratislavskymajales
Osobne nie som veľkým zástancom príliš sladkého alkoholu, preto sa vždy pozerám po suchých cideroch. Zväčša je to totiž wi-win situácia, pretože majú o 40 % menej cukru a zároveň vyšší obsah alkoholu 5 %.
foto:Kingswood
Takýto drink by sa určite hodil aj na vyvrcholenie festivalu, kedy sa spustí takmer 10-minútový ohňostroj s hudobnou kulisou na motívy slávneho valčíka od Johana Straussa "Na krásnom modrom Dunaji", odpaľovaný priamo z plavidla uprostred Dunaja. Určite sa zastav.